CELEX: 52015PC0038
Language: mt
Date: 2015-02-02
Title: Proposta għal REGOLAMENT TAL-KUNSILL dwar is-sospensjoni ta’ dazji doganali applikabbli għal importazzjonijiet ta’ ċerti żjut tqal u prodotti simili oħra

|
			
		
		
		52015PC0038
		
			Proposta għal REGOLAMENT TAL-KUNSILL dwar is-sospensjoni ta’ dazji doganali applikabbli għal importazzjonijiet ta’ ċerti żjut tqal u prodotti simili oħra /* COM/2015/038 final - 2015/0024 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
L-għan ta’ din il-proposta għal
Regolament tal-Kunsill huwa s-sospensjoni tad-dazji awtonomi tat-tariffa
doganali komuni fuq ċerti oġġetti mniżżla fil-Kapitlu
27 (żjut tqal), li bħalissa huma kklassifikati taħt
il-kodiċi NM 2707 99 99.
Skont in-Nota 2 tal-Kapitolu 27, żjut li
l-piż tal-kostitwenti mhux aromatiċi tagħhom jaqbeż dak
tal-kostitwenti aromatiċi, jaqgħu taħt l-intestatura 2710, u
għaldaqstant il-prodotti jgawdu minn eżenzjoni mid-dazju, meta
jgħaddu minn xi proċess speċifiku. Madankollu, żjut li
l-piż tal-kostitwenti aromatiċi tagħhom jaqbeż dak
tal-kostitwenti mhux aromatiċi, minn April 2013 għandhom jiġu
kklassifikati taħt l-intestatura 2707 (CN 2707 99 9) u,
għaldaqstant, huma soġġetti għal rata ta’ dazju ta’ 1,7%.
Il-karatteristiċi tekniċi
tal-prodotti kkonċernati huma elenkati fin-Noti ta’ Spjegazzjoni
għan-Nomenklatura Magħquda[1]
tas-subintestaturi 2707 99 91 u 2707 99 99; dawn in-noti
ġew emendati f’April 2013 sabiex jiġi ċċarat il-kamp ta'
applikazzjoni tal-prodotti koperti mill-intestatura 2710 u biex
titneħħa kontradizzjoni bejn in-Noti ta’ Spjegazzjoni
tan-Nomenklatura Magħquda u n-Nota 2 tal-Kapitolu 27. Għaldaqstant,
tali żjut huma kklassifikati taħt subintestaturi differenti minħabba
l-proporzjon ta’ kostitwenti aromatiċi li fihom u, konsegwentement,
għandhom trattament tariffarju differenti. B'riżultat ta' dan, minn
April 2013 dawk iż-żjut kienu soġġetti għal dazju ta’
1,7%. 
Madankollu, fl-interess tal-operaturi
ekonomiċi, dawn iż-żewġ żjut, indipendentement
mill-kontenut aromatiku tagħhom, meta jkunu maħsuba biex jgħaddu
minn “proċess speċifiku” kif definit fin-Nota Addizzjonali 5
tal-Kapitolu 27 (distillazzjoni f’vakwu, cracking, riformazzjoni u
eċċ.) u soġġetti għal proċedura tal-użu
aħħari stabbilita fir-Regolament tal-Kummissjoni (KEE)
Nru 2454/93[2],
għandhom b’mod awtonomu jiġu eżentati mid-dazji doganali, sakemm
dan il-proċess ikun sar. Ta’ min jinnota wkoll li, mill-1 ta’ Lulju 2014,
ingħatat sospensjoni temporanja tad-dazji awtonomi tat-tariffa doganali
komuni għal dawn il-prodotti mir-Regolament tal-Kunsill (UE)
Nru 1387/2013 tas-17 ta’ Diċembru 2013[3].

Għaldaqstant, dan l-abbozz għandu
l-għan li jipproponi l-istess trattament tariffarju għall-istess
kategoriji ta’ prodotti, indipendentement mill-klassifikazzjoni rispettiva
tagħhom fid-data tal-pubblikazzjoni tan-Nota ta’ Spjegazzjoni
għan-Nomenklatura Magħquda imsemmija hawn fuq, sabiex ikun hemm
trattament ġust għall-operaturi ekonomiċi kollha u biex
tiġi evitata lakuna fit-trattament mingħajr dazju li prodotti
bħal dawn ilhom igawdu mill-1968.
Il-proposta mehmuża hija meqjusa
approċċ bilanċjat li jqis il-kuntest legali u l-interessi
tal-partijiet ikkonċernati differenti, billi tipprovdi, mingħajr
kwalunkwe interruzzjoni, l-istess trattament tariffarju matul
iż-żmien.
Il-proposta hija konformi mal-politiki
tal-kummerċ estern u tal-industrija tal-Unjoni. 
Fid-dawl ta’ dak li ntqal hawn fuq, huwa
propost li r-Regolament tal-Kunsill (KEE) Nru 2658/87 jiġi emendat
kif xieraq.
2.           RIŻULTATI
TAL-KONSULTAZZJONIJIET MAL-PARTIJIET IKKONĊERNATI U L-VALUTAZZJONIJIET
TAL-IMPATT
It-Taqsima dwar in-Nomenklatura tat-Tariffa u
l-Istatistika tal-Kumitat tal-Kodiċi Doganali (is-settur NM) kienet
ikkonsultata fit-23 ta' Mejju 2014 u fis-17-18 ta' Lulju 2014.
It-Taqsima dwar in-Nomenklatura tat-Tariffa u
l-Istatistika tal-Kumitat tal-Kodiċi Doganali (is-settur
tal-Agrikoltura/Kimika) kienet ikkonsultata fl-4-6 ta' Ġunju 2014.
Il-Grupp dwar il-Kwistjonijiet ta’ Ekonomija
Tariffarja kien ikkonsultat fid-19-21 ta’ Mejju 2014, it-18 ta’ Ġunju 2014
u l-14-15 ta’ Lulju 2014.
Il-partijiet ikkonċernati diġa talbu
għas-sospensjoni tad-dazji awtonomi tat-tariffa doganali komuni li kienet
ingħatat fuq dawn il-prodotti mir-Regolament tal-Kunsill (UE)
Nru 722/2014. L-għan ta’ dan ir-Regolament huwa li jippermetti
l-ħlas lura ta’ dazji mħallsa bejn April 2013 u Ġunju 2014.
3.           ELEMENTI LEGALI TAL-PROPOSTA
Il-bażi ġuridika ta' din il-proposta
huwa l-Artikolu 31 tat-Trattat dwar il-Funzjonament tal-Unjoni Ewropea.
Il-prinċipju ta' sussidjarjetà ma
japplikax, billi l-proposta taqa' taħt il-kompetenza esklussiva
tal-Unjoni.
Il-proposta tikkonforma mal-prinċipju
tal-proporzjonalità minħabba li, kif previst mit-Trattat,
tħeġġeġ il-kummerċ bejn l-Istati Membri u pajjiżi
terzi u tibbilanċja l-interess kummerċjali tal-operaraturi
ekonomiċi mingħajr ma tibdel l-iskeda tad-WTO tal-UE.
Bis-saħħa tal-Artikolu 31
tat-Trattat dwar il-Funzjonament tal-Unjoni Ewropea, ir-rata tat-tariffa
awtonoma hija stabbilita mill-Kunsill li jaġixxi b'maġġoranza
kwalifikata abbażi ta' proposta tal-Kummissjoni. 
4.           IMPLIKAZZJONI BAĠITARJA
Huwa diffiċli li wieħed jagħmel
stima tat-telf tar-riżorsi proprji involuti, minħabba n-nuqqas ta’
statistika dettaljata dwar l-importazzjonijiet ta' dawn il-prodotti matul
il-perjodu meta dawn ma kinux eżentati mid-dazji. It-telf tad-dħul
f’Riżorsi Proprji Tradizzjonali huwa stmat fil-medda ta’ EUR 29,4
miljun fuq bażi annwali (abbażi tal-istatistika tal-importazzjoni
skont il-kodiċi TARIC matul Lulju-Awwissu 2014). Għal perjodu ta’
15-il xahar (bejn 04/04/2013 u 31/06/2014), l-ammont huwa stmat li kien
fil-medda ta’ EUR 36,7 miljun fid-dawl tal-fatt li ma tħallsu l-ebda
dazji sal-04/04/2013 u li mill-01/07/2014 mhumiex jitħallsu dazji.
2015/0024 (NLE)
Proposta għal
REGOLAMENT TAL-KUNSILL
dwar is-sospensjoni ta’ dazji doganali
applikabbli għal importazzjonijiet ta’ ċerti żjut tqal u
prodotti simili oħra 
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 31
tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Fin-Nomenklatura
Magħquda stabbilita fl-Anness I tar-Regolament tal-Kunsill (KEE)
Nru 2658/87[4],
taħt l-intestatura 2710, id-dazji għandhom jiġu sospiżi,
b’mod awtonomu, fuq ċerti żjut li l-piż tal-kostitwenti mhux
aromatiċi tagħhom jaqbeż dak tal-kostitwenti aromatiċi meta
dawn iż-żjut ikunu maħsuba biex jgħaddu minn proċessi
speċifiċi, sakemm dawk il-prodotti huma soġġetti
għall-proċedura tal-użu aħħari stabbilita
fir-Regolament tal-Kummissjoni (KEE) Nru 2454/93[5].
(2)       Ċerti żjut u
prodotti oħra li l-piż tal-kostitwenti aromatiċi tagħhom
jaqbeż dak tal-kostitwenti mhux aromatiċi kienu, sa April 2013, ukoll
ikklassifikati taħt l-intestatura 2710, u b’hekk igawdu minn trattament
ta' eżenzjoni mid-dazju għal perjodu indefinit. 
(3)       Madankollu, mill-4 ta’ April
2013, dawk iż-żjut u prodotti oħra ġew ikklassifikati
taħt l-intestatura 2707, mingħajr ebda trattament ta' eżenzjoni
mid-dazju. B’effett mill-1 ta’ Lulju 2014, ir-Regolament tal-Kunsill (UE)
Nru 1387/2013[6]
tahom sospensjoni awtonoma temporanja tad-dazji.
(4)       Billi fl-Unjoni ma hemm
l-ebda provvista ta’ żjut u prodotti oħra bħal dawn li
l-piż tal-kostitwenti aromatiċi tagħhom jaqbeż dak
tal-kostitwenti mhux aromatiċi, dak it-trattament tariffarju favorevoli
kellu jiġi applikat mingħajr interruzzjoni sakemm dawk il-prodotti
kienu maħsuba biex jgħaddu minn proċessi speċifiċi u
l-proċeduri tal-użu aħħari kienu ssodisfati.
(5)       Għaldaqstant,
bil-għan li jiġi żgurat b’mod adegwat il-benefiċċju
tas-sospensjoni tad-dazji doganali għal dawk il-prodotti li jaqgħu
taħt il-kodiċi NM 2707 99 99, is-sospensjoni għandha
tapplika b’effett retroattiv mill-4 ta’ April 2013 sat-30 ta’ Ġunju 2014, 
ADOTTA DAN IR-REGOLAMENT:
Artikolu 1
Mill-4 ta’ April 2013 sat-30 ta’ Ġunju
2014, id-dazji doganali fuq merkanzija li taqa’ taħt il-kodiċi NM
2707 99 99 destinati biex jintużaw bħala materja prima
tar-raffinerija biex jgħaddu minn wieħed mill-proċessi
speċifiċi deskritti fin-nota addizzjonali 5 tal-Kapitolu 27 tat-Tieni
Parti tan-Nomenklatura Magħquda stabbilita fl-Anness I tar-Regolament
(KEE) Nru 2658/87 huma sospiżi b’mod awtonomu soġġett
għall-kundizzjoni li l-proċeduri tal-użu aħħari stabbiliti
fl-Artikoli minn 291 sa 300 tar-Regolament (KEE) Nru 2454/93 huma
ssodisfati.
Artikolu 2
Dan ir-Regolament għandu jidħol
fis-seħħ fl-għoxrin jum wara l-pubblikazzjoni tiegħu f’ Il-Ġurnal Uffiċjali tal-Unjoni Ewropea. 
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
DIKJARAZZJONI FINANZJARJA
LEĠIŻLATTIVA
1.           QAFAS
TAL-PROPOSTA/INIZJATTIVA 
              1.1.    Titolu tal-proposta/inizjattiva 
              1.2.    Natura tal-proposta/inizjattiva 
              1.3.    Għan(ijiet) 
              1.4.    Raġunijiet għall-proposta/inizjattiva: 
              1.5.    Tul taż-żmien u impatt finanzjarju 
              1.6.    Metodu/i ta’ ġestjoni previst/i 
2.           MIŻURI TA’
ĠESTJONI 
3.           STIMA TAL-IMPATT FINANZJARJU
TAL-PROPOSTA/INIZJATTIVA 
              Stima tal-impatt fuq id-dħul
DIKJARAZZJONI
FINANZJARJA LEĠIŻLATTIVA
1.           QAFAS
TAL-PROPOSTA/INIZJATTIVA 
1.1.        Titolu
tal-proposta/inizjattiva 
Ir-Regolament
tal-Kunsill li jemenda l-Anness I tar-Regolament tal-Kunsill (KEE)
Nru 2658/87 dwar in-Nomenklatura tat-Tariffa u l-istatistika u dwar
it-Tariffa Doganali Komuni.
1.2.        Natura
tal-proposta/inizjattiva 
¨ Il-proposta/inizjattiva
hija relatata ma' azzjoni ġdida 
¨ Il-proposta/inizjattiva
hija relatata ma' azzjoni ġdida li ssegwi proġett pilota/azzjoni
preparatorja[7] 
x Il-proposta/inizjattiva hija relatata mal-estensjoni
ta’ azzjoni eżistenti 
¨ Il-proposta/inizjattiva
hija relatata ma' azzjoni riorjentata lejn azzjoni ġdida 
1.3.        Għan(ijiet)
1.3.1.     Il-mira/i
strateġika/ċi pluriennali tal-Kummissjoni li huma fil-mira
tal-proposta/inizjattiva 
Tipprovdi,
fuq bażi awtonoma, trattament ta' eżenzjoni mid-dazju għal
ċerti żjut li l-piż tal-kostitwenti mhux aromatiċi
tagħhom ma jaqbżix dak tal-kostitwenti aromatiċi, li huma
maħsuba biex jgħaddu minn proċess speċifiku.
1.3.2.     Riżultat/i mistenni/ja u
l-impatt
Speċifika
l-effetti li l-proposta/inizjattiva għandu jkollha fuq
il-benefiċjarji/gruppi fil-mira.
Sospensjoni tad-dazji awtonomi għal ċerti
prodotti (żjut tqal) li jaqgħu taħt il-kodiċi NM
2707 99 99 tal-Anness I tar-Regolament tal-Kunsill (KEE)
Nru 2658/87 tat-23 ta’ Lulju 1987 dwar in-Nomenklatura tat-Tariffa u
l-Istatistika u dwar it-Tariffa Doganali Komuni, kif kienu sal-4 ta’ April
2013.
1.4.        Raġunijiet
għall-proposta/inizjattiva: 
1.4.1.     Rekwiżiti li jridu
jiġu ssodisfati fi żmien qasir jew fit-tul 
Is-sospensjoni
tad-dazji fuq żjut minkejja l-kontenut aromatiku tagħhom, sakemm dawn
il-prodotti huma maħsuba biex jgħaddu minn proċessi
speċifiċi u l-proċeduri tal-użu aħħari ġew
issodisfati.
1.4.2.     Valur miżjud
tal-involviment tal-UE
Il-bażi
ġuridika ta' din il-proposta huwa l-Artikolu 31 tat-Trattat dwar
il-Funzjonament tal-Unjoni Ewropea.
Il-prinċipju
ta' sussidjarjetà ma japplikax, billi l-proposta taqa' taħt il-kompetenza
esklussiva tal-Unjoni.
1.4.3.     Tagħlimiet minn
esperjenzi simili fil-passat
Il-klassifikazzjoni
ta’ żjut tqal skont il-piż ta’ kostitwenti aromatiċi ma
għandux ikollha impatt fuq it-trattament tariffarju tagħha.
1.5.        Tul taż-żmien u
impatt finanzjarju 
¨ Proposta/inizjattiva b'tul ta'
żmien limitat 
–     
X  Proposta/inizjattiva fis-seħħ
mill-04/04/2013 sat-30/06/2014
–     
¨  Impatt finanzjarju mill-SSSS sa SSSS 
¨ Proposta/inizjattiva
ta' tul taż-żmien illimitat
–     
Implimentazzjoni b'perjodu ta' inizjalizzazzjoni
mill-2013,
–     
segwit minn tħaddim fuq skala sħiħa.
1.6.        Metodu/i ta’ ġestjoni
previst/i[8] 
¨ Ġestjoni diretta mill-Kummissjoni
–     
¨ mis-servizzi tagħha, inkluż mill-persunal tagħha
fid-delegazzjonijiet tal-Unjoni; 
–     
¨ mill-aġenziji eżekuttivi 
¨ Ġestjoni kondiviża mal-Istati Membri 
¨ Ġestjoni indiretta permezz tad-delega ta' kompiti tal-implimentazzjoni baġitarja
lil:
–     
¨ pajjiżi terzi jew korpi nnominati minnhom;
–     
¨ organizzazzjonijiet internazzjonali u l-aġenziji tagħhom
(iridu jiġu speċifikati);
–     
¨ il-BEI u l-Fond Ewropew tal-Investiment;
–     
¨ korpi li hemm referenza għalihom fl-Artikoli 208 u 209
tar-Regolament Finanzjarju;
–     
¨ korpi tal-liġi pubblika;
–     
¨ korpi rregolati mil-liġi privata b'missjoni ta’ servizz pubbliku
sakemm jipprovdu garanziji finanzjarji adegwati;
–     
¨ korpi rregolati mil-liġi privata ta’ Stat Membru li huma fdati
bl-implimentazzjoni ta’ sħubija pubblika-privata u li jipprovdu garanziji
finanzjarji adegwati;
–     
¨ persuni fdati bl-implimentazzjoni ta' azzjonijiet speċifiċi
fis-CFSP skont it-Titolu V tat-TUE, u identifikati fl-att bażiku rilevanti.
–       Jekk ikun indikat aktar minn metodu wieħed
ta’ ġestjoni, jekk jogħġbok agħti d-dettalji fit-taqsima
“Kummenti”.
Kummenti 
Mill-awtoritajiet
tal-Istati Membri permezz tal-applikazzjoni tad-dispożizzjonijiet
tal-Kodiċi Doganali (il-proċedura tal-“użu-aħħari”).
2.           MIŻURI TA’
ĠESTJONI 
Miżuri
soġġetti għall-Kontroll Doganali (“użu aħħari”)
(l-Artikoli minn 291 sa 300 tar-Regolament tal-Kummissjoni (KEE)
Nru 2454/93 (ĠU L 253, 11.10.1993)).
3.           STIMA TAL-IMPATT FINANZJARJU
TAL-PROPOSTA/INIZJATTIVA 
3.1.        Stima tal-impatt fuq
id-dħul 
–     
¨  Il-proposta/inizjattiva ma għandha l-ebda impatt finanzjarju fuq
id-dħul.
–     
x   Il-proposta/inizjattiva għandha l-impatt
finanzjarju li ġej:
–                   
x           fuq ir-riżorsi proprji 
–                   
¨         fuq id-dħul mixxellanju 
EUR
miljuni (sa tliet punti deċimali)
 Linja baġitarja tad-dħul: || Approprjazzjonijiet disponibbli għas-sena finanzjarja kurrenti || Impatt tal-proposta/inizjattiva[9] 
 Sena N 
 L-Artikolu 120 ||   || EUR 29,396 miljun; 
Speċifika l-metodu
għall-kalkulazzjoni tal-impatt fuq id-dħul.
Il-kalkolu
tat-telf ta’ dħul f’Riżorsi Proprji Tradizzjonali huwa bbażat
fuq il-valur tal-importazzjonijiet fl-UE matul il-perjodu ta' xahrejn mill-1
ta' Lulju 2014, għal prodotti taħt il-kodiċi TARIC
2707 99 99 10. 
Għandu
jiġi nnutat li l-prodotti fil-mira ta’ dan l-abbozz ma kinux iħallsu
dazji sal-pubblikazzjoni tan-Nota ta’ Spjegazzjoni għan-Nomenklatura
Magħquda (ĠU C96/23 tal-4.4.2013).
Kif
intqal, tali sospensjoni tariffarja ilha fis-seħħ mill-01/07/2014.
Għal importazzjonijiet taħt il-Kodiċi TARIC ikkonċernata
192 128 522, EUR 445 għal xahar (1) mingħajr ma jitqiesu preferenzi
tariffarji.
Għaldaqstant,
l-istima tat-telf totali tad-dħul f’Riżorsi Proprji Tradizzjonali fuq
bażi annwali għandha tiġi kkalkulata kif ġej:
192
128 522, 445 € × 12 = 2 305 542 269,46 €; 
2 305
542 269,46 € x 1,7 % = 39 194 248,58082 €; 
39
194 248,58082 € x 75 % = 29 395 663,935615 €;
[1]               In-Noti
ta’ Spjegazzjoni għan-Nomenklatura Magħquda (ĠU C 96,
4.4.2013, p. 23).
[2]               Ir-Regolament
tal-Kummissjoni (KEE) Nru 2454/93 tat-2 ta’ Lulju 1993 li jiffissa
d-dispożizzjonijiet għall-implimentazzjoni tar-Regolament tal-Kunsill
(KEE) Nru 2913/92 li jistabbilixxi l-Kodiċi Doganali Komunitarju (ĠU
L 253, 11.10.1993, p. 1).
[3]               Ir-Regolament
tal-Kunsill (UE) Nru 1387/2013 tas-17 ta' Diċembru 2013 li jissospendi
d-dazji awtonomi tat-Tariffa Doganali Komuni fuq ċerti prodotti agrikoli u
industrijali (ĠU L 354, 28.12.2013, p. 201)
[4]               Ir-Regolament
tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura
tat-tariffa u l-istatistika u dwar it-Tariffa Doganali Komuni ta’ Dwana
(ĠU L 256, 7.9.1987, p. 1):
[5]               Ir-Regolament
tal-Kummissjoni (KEE) Nru 2454/93 tat-2 ta’ Lulju 1993 li jiffissa
d-dispożizzjonijiet għall-implimentazzjoni tar-Regolament tal-Kunsill
(KEE) Nru 2913/92 li jistabbilixxi l-Kodiċi Doganali Komunitarju (ĠU
L 253, 11.10.1993, p. 1). 
[6]               Ir-Regolament
tal-Kunsill (UE) Nru 1387/2013 tas-17 ta' Diċembru 2013 li jissospendi
d-dazji awtonomi tat-Tariffa Doganali Komuni fuq ċerti prodotti agrikoli u
industrijali (ĠU L 354, 28.12.2013, p. 201)
[7]               Kif
imsemmi fl-Artikolu 54(2)(a) jew (b) tar-Regolament Finanzjarju.
[8]               Id-dettalji
dwar il-metodi ta' ġestjoni u r-referenzi għar-Regolament Finanzjarju
jinsabu fuq is-sit tal-BudgWeb: http://www.cc.cec/budg/man/budgmanag/budgmanag_en.html
[9]               Fir-rigward
ta’ riżorsi proprji tradizzjonali (dazji doganali, imposti fuq iz-zokkor),
l-ammonti indikati għandhom ikunu ammonti netti, jiġifieri ammonti
gross wara tnaqqis ta’ 25% għall-ispejjeż tal-ġbir.